钦定古今图书集成/明伦汇编/闺媛典/第038卷 > 皇清二 > 张惜惜
## 钦定古今图书集成/明伦汇编/闺媛典/第038卷 > 皇清二 > 张惜惜

按《嘉兴府志》：“张惜惜，桐乡张干女。五岁丧母，无兄弟，父女相依十载。父得痼疾，侍汤药甚谨。寻病笃，惜惜目不交睫，逾月，度父疾必不起，恐以己贻父忧，预为父备衣衾不食。先父死，父抚其尸，上下衣裾皆𦈠纫牢密，又具数日饮食以遗父。越三日，父死，友人葬之于先茔，以女祔焉。”